Kleinandelfingen
Chliiandelfinge (amtlich Kleinandelfingen) isch e politischi Gmäind im Bezirk Andelfinge im Kanton Züri, Schwiiz.

Geografi 
Chliiandelfinge liit im Zürcher Wiiland uf de rächte Siite vo de Thur. Zue de Gmäind ghööred au na d Dörfer Öörlinge (Oerlingen) und Aalte (Alten). S Piet vo de Gmäind umfasst 50,1 % landwirtschaftlichi Flèchi, 32,8 % Wald, 8,8 % Sidligsflechi, 4,4 % Vercheersflechi und 2,4 % Gwässerflechi.

Gschicht 
Chliiandelfinge isch zum eerschte Mal um 1270 als ex opposito Andolfingen ultra Thuram gnamset worde (1303–09 Andolfingen ennunt der Ture, 1427 Minder Andellfingen, 1474 von cleinen Andelffingen), Öörlinge 1241 als in villa Oerlingin, Aalte 1361 als Alta.

Zu Züri ghöört das Oort sit 1434.

Bevölkerigsentwicklig 
Quälle: Bundesamt für Statistik 2005

De Uusländeraatäil liit bi 11,2 % (Stand 2011).

Religion 
56,3 % vo de Iiwooner sind evangelisch-reformiert, 20,6 % sind römisch-katholisch (Stand 2011).

Politik 
Bi de Kantonsraatswaale 2011 hät s das Ergebnis ggee: BDP 7,2 %, CVP 1,1 %, EDU 3,4 %, EVP 3,1 %, FDP 12,7 %. GLP 9,0 %, GP 9,5 %, SP 16,6 %, SVP 37,0 %, Suschtigi 0,3 %.

Gmäindspresidänt isch de Peter May (Stand 2012).

Wirtschaft 
D Arbetslosigkäit isch im Jaar 2010 bi 1,6 % gläge.

Tieläkt 
D Wiiländer Mundart vo Chliiandelfinge ghöört zue de Oschtschwiizer Tieläkt.

Wichtigi Lüüt 
 Us Chliiandelfinge chunt der Elias Landolt (1821–1896), Zürcher Oberfoorschtmäischter und Profässer für Foorschtwiirtschaft am Äidgnössische Politächnikum.

Bilder

Literatur 
 
 Hermann Fietz: Die Kunstdenkmäler des Kantons Zürich. Band I: Die Bezirke Affoltern und Andelfingen (= Kunstdenkmäler der Schweiz. Band 7). Hrsg. von der Gesellschaft für Schweizerische Kunstgeschichte GSK. Bern 1938.

Weblink 

 www.kleinandelfingen.ch

Fuessnote 

Ort (Kanton Züri)